title: Direttiva tal-Kummissjoni 2013/10/UE tad- 19 ta’ Marzu 2013 li temenda d-Direttiva tal-Kunsill 75/324/KEE dwar l-approssimazzjoni tal-liġijiet tal-Istati Membri relatati mal-aerosol dispensers biex id-dispożizzjonijiet tagħha dwar l-ittikkettar jiġu adattati għar-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet  Test b’relevanza għaż-ŻEE

text:
                  20.3.2013

                  MT

                  Il-Ġurnal Uffiċjali tal-Unjoni Ewropea

                  L 77/20

            DIRETTIVA TAL-KUMMISSJONI 2013/10/UE
      tad-19 ta’ Marzu 2013
      li temenda d-Direttiva tal-Kunsill 75/324/KEE dwar l-approssimazzjoni tal-liġijiet tal-Istati Membri relatati mal-aerosol dispensers biex id-dispożizzjonijiet tagħha dwar l-ittikkettar jiġu adattati għar-Regolament (KE) Nru 1272/2008 tal-Parlament Ewropew u tal-Kunsill dwar il-klassifikazzjoni, l-ittikkettar u l-imballaġġ tas-sustanzi u t-taħlitiet
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 75/324/KEE tal-20 ta’ Mejju 1975 dwar l-approssimazzjoni tal-liġijiet tal-Istati Membri relatati mal-aerosol dispensers (1), u b’mod partikolari l-Artikolu 5 tagħha,
      Billi:

                  (1)

                  Id-Direttiva 75/324/KEE tipprovdi għall-klassifikazzjoni tal-aerosol dispensers bħala “mhux fjammabbli”, “fjammabbli” jew “estremament fjammabbli”, skont il-kriterji ta’ klassifikazzjoni stipulati fl-Anness tagħha. Fejn aerosol dispenser huwa kklassifikat bħala “fjammabbli” jew “estremament fjammabbli”, għandu jkollu s-simbolu tal-fjamma u l-frażijiet tas-sigurtà S2 u S16 stipulati fid-Direttiva tal-Kunsill 67/548/KEE tas-27 ta’ Ġunju 1967 rigward l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettjar ta’ sustanzi perikolużi (2).

                  (2)

                  Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet (3) jipprevedi l-armonizzazzjoni tal-klassifikazzjoni u t-tikkettar tas-sustanzi u t-taħlitiet fl-Unjoni. Dan jinkorpora fil-livell tal-Unjoni, il-kriterji għall-klassifikazzjoni u l-ittikkettar ta’ sustanzi u taħlitiet stipulati bis-Sistema Globalment Armonizzata tal-Klassifikazzjoni u l-Ittikkettar ta’ Sustanzi Kimiċi li ġiet adottata fuq livell internazzjonali, fi ħdan l-istruttura tan-Nazzjonijiet Uniti.

                  (3)

                  Ir-Regolament (KE) Nru 1272/2008 se jħassar u jissostitwixxi d-Direttiva 67/548/KEE u d-Direttiva 1999/45/KE tal-Parlament Ewropew u tal-Kunsill tal-31 ta’ Mejju 1999 li tirrigwarda l-approssimazzjoni tal-liġijiet, ir-regolamenti u d-dispożizzjonijiet amministrattivi tal-Istati Membri dwar il-klassifikazzjoni, l-imballaġġ u l-ittikettar tal-preparazzjonjijiet perikolużi (4) sa mill-1 ta’ Ġunju 2015. Għalhekk jeħtieġ li jiġu adattati d-dispożizzjonijiet dwar l-ittikkettjar tad-Direttiva 75/324/KEE għal dak ir-Regolament.

                  (4)

                  Skont ir-Regolament (KE) Nru 1272/2008, għandha ssir distinzjoni bejn d-data tal-applikabbiltà tad-dispożizzjonijiet tat-traspożizzjoni nazzjonali għall-aerosol dispensers li jkun fihom sustanza waħda u d-data tal-applikabbiltà tad-dispożizzjonijiet tat-traspożizzjoni nazzjonali għall-aerosol dispensers li jkun fihom taħlitiet. Madankollu, il-manifatturi tal-aerosol dispensers li jkun fihom taħlitiet għandhom jitħallew japplikaw ir-rekwiżiti tal-ittikkettjar ta’ din id-Direttiva minn qabel, fuq bażi volontarja.

                  (5)

                  Skont ir-Regolament (KE) Nru 1272/2008, u biex tiġi evitata l-impożizzjoni ta’ piżijiet żejda fuq l-intrapriżi, hemm dispożizzjoni għal perjodu tranżizzjonali għall-aerosol dispensers li jkun fihom taħlitiet, ittikkettati skont id-dispożizzjonijiet applikabbli qabel l-1 ta’ Ġunju 2015 u li jitqiegħdu fis-suq sa dik id-data, li jippermettilhom jitqiegħdu fis-suq mingħajr ittikkettar mill-ġdid.

                  (6)

                  Il-miżuri previsti f’din id-Direttiva huma skont l-opinjoni tal-Kumitat dwar l-Addattament għall-Progress Tekniku tad-Direttiva dwar l-aerosol dispensers;

            ADOTTAT DIN ID-DIRETTIVA:
      Artikolu 1
      Emendi għad-Direttiva 75/324/KEE
      Id-Direttiva 75/324/KEE hija emendata kif ġej:

                  (1)

                  Fl-Artikolu 8, il-paragrafu 1 huwa emendat kif ġej:

                              (a)

                              Is-sentenza ta’ introduzzjoni tinbidel b’dan li ġej:
                              “1.   Mingħajr preġudizzju għar-Regolament (KE) Nru 1272/2008 tal-Parlament Ewropew u tal-Kunsill (*), kull aerosol dispenser jew, fejn id-dettalji ma jistgħux jitpoġġew fuq l-aerosol dispenser minħabba qisien żgħar (kapaċità massima ta’ 150 ml jew inqas) it-tikketta mwaħħla miegħu għandu jkollha d-dettalji li ġejjin f’karattri li jidhru, jinqraw u ma jitħassrux:

                                 (*)  ĠU L 353, 31.12.2008, p. 1.”"

                              (b)

                              Il-punt (d) jinbidel b’dan li ġej:

                                          “(d)

                                          id-dettalji li għalihom hemm riferenza fil-punt 2.2 tal-Anness,”.

                  (2)

                  L-Anness huwa emendat kif ġej:

                              (a)

                              Fil-punt 1, jidħlu l-punti li ġejjin 1.7a u 1.7b:
                              “1.7a.   Sustanza

                              ‘Sustanza’ tfisser sustanza kif iddefinita fl-Artikolu 2(7) tar-Regolament (KE) Nru 1272/2008.
                              1.7b.   Taħlita

                              ‘Taħlita’ tfisser taħlita kif iddefinita fl-Artikolu 2(8) tar-Regolament (KE) Nru 1272/2008”.

                              (b)

                              Fil-punt 2, il-punti 2.2 sa 2.4 jinbidlu f’dan li ġej:
                              “2.2.   Ittikkettar

                              Mingħajr preġudizzju għar-Regolament (KE) Nru 1272/2008, kull aerosol dispenser għandu juri b’mod viżibbli l-immarkar li ġej b’mod leġibbli u li ma jitħassarx:

                                          (a)

                                          Ikun xi jkun il-kontenut tiegħu:

                                                      (i)

                                                      id-dikjarazzjoni dwar il-periklu H229: ‘Kontenitur taħt pressjoni: Jista’ jfaqqa’ bit-tisħin’,

                                                      (ii)

                                                      id-dikjarazzjonijiet ta’ prekawzjoni P210 u P251 stipulati fil-Parti 1, it-Tabella 6.2 tal-Anness IV tar-Regolament (KE) Nru 1272/2008;

                                                      (iii)

                                                      id-dikjarazzjonijiet ta’ prekawzjoni P410 u P412 stipulati fil-Parti 1, it-Tabella 6.4 tal-Anness IV tar-Regolament (KE) Nru 1272/2008;

                                                      (iv)

                                                      id-dikjarazzjoni ta’ prekawzjoni P102 stipulata fil-Parti 1, Tabella 6.1 tal-Anness IV tar-Regolament (KE) Nru 1272/2008, fejn l-aerosol dispenser huwa prodott tal-konsumatur;

                                                      (v)

                                                      kwalunkwe prekawzjoni operattiva addizzjonali li twissi lill-konsumaturi għall-perikli speċifiċi tal-prodott; jekk l-aerosol dispenser ikun akkumpanjat minn istruzzjonijiet għall-użu separati, dawn tal-aħħar iridu jirriflettu wkoll dawn il-prekawzjonijiet operattivi.

                                          (b)

                                          Fejn l-aerosol huwa kklassifikat bħala ‘mhux fjammabbli’ skont il-kriterji tal-punt 1.9, il-kelma bħala sinjal ‘Twissija’.

                                          (c)

                                          Fejn l-aerosol huwa kklassifikat bħala ‘fjammabbli’ skont il-kriterji tal-punt 1.9, il-kelma bħala sinjal ‘Twissija’ u l-elementi l-oħra tat-tikketta għal ‘Aerosols Fjammabbli tal-Kategorija 2’ stipulati fit-Tabella 2.3.2 tal-Anness I għar-Regolament (KE) Nru 1272/2008.

                                          (d)

                                          Fejn l-aerosol huwa kklassifikat bħala ‘estremament fjammabbli’ skont il-kriterji tal-punt 1.9, il-kelma bħala sinjal ‘Periklu’ u l-elementi l-oħra tat-tikketta għal ‘Aerosols Fjammabbli tal-Kategorija 1’ stipulati fit-Tabella 2.3.2 tal-Anness I għar-Regolament (KE) Nru 1272/2008.

                                    2.3.   Volum tal-fażi likwida

                              Il-volum tal-fażi likwida b’50 °C ma għandux jaqbeż 90 % tal-kapaċità netta”.

            Artikolu 2
      Dispożizzjonijiet tranżitorji
      1.   B’deroga mit-tielet subparagrafu tal-Artikolu 3(1), l-aerosol dispensers li jkun fihom taħlitiet jistgħu jiġu ttikkettjati skont l-Artikolu 1 qabel l-1 ta’ Ġunju 2015.
      2.   B’deroga mit-tielet subparagrafu tal-Artikolu 3(1), l-aerosol dispensers li jkun fihom taħlitiet u jitqegħdu fis-suq qabel l-1 ta’ Ġunju 2015 mhumiex meħtieġa li jiġu tikkettjati mill-ġdid skont l-Artikolu 1 sal-1 ta’ Ġunju 2017.
      Artikolu 3
      Traspożizzjoni
      1.   L-Istati Membri għandhom jadottaw u jippubblikaw, sa mhux iktar tard mid-19 ta’ Marzu 2014, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
      Huma għandhom japplikaw dawk id-dispożizzjonijiet mid-19 ta’ Ġunju 2013, fir-rigward tal-aerosol dispensers li jkun fihom sustanza.
      Huma għandhom japplikaw dawk id-dispożizzjonijiet mill-1 ta’ Ġunju 2015 fir-rigward tal-aerosol dispensers li jkun fihom taħlitiet.
      Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-kamp kopert minn din id-Direttiva.
      Artikolu 4
      Id-dħul fis-seħħ
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Din id-Direttiva hija indirizzata lill-Istati Membri.

         Magħmul fi Brussell, id-19 ta’ Marzu 2013.

               Għall-Kummissjoni

               Il-President

            José Manuel BARROSO

         (1)  ĠU L 147, 9.6.1975, p. 40.

         (2)  ĠU 196, 16.8.1967, p. 1.

         (3)  ĠU L 353, 31.12.2008, p. 1.

         (4)  ĠU L 200, 30.7.1999, p. 1.


title: Id-Direttiva tal-Kunsill tal-31 ta’ Mejju 1991 dwar it-transitu ta’ gass naturali permezz ta’ linji ta’ forniment

text:
Avviż Legali Importanti

|

31991L0296

Official Journal L 147 , 12/06/1991 P. 0037 - 0040 Finnish special edition: Chapter 12 Volume 2 P. 0143  Swedish special edition: Chapter 12 Volume 2 P. 0143

		Direttiva tal-kunsilltal-31 ta’ Mejju 1991dwar it-transitu ta’ gass naturali permezz ta’ linji ta’ forniment(91/296/KEE)IL-KUNSILL TAL-KOMUNITAJIET EWROPEWWara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100o tiegħu,Wara li kkunsidra l-proposta tal-Kummissjoni [1],F’kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi huwa meħtieġ li jiġu adottati miżuri bil-għan li jiġi stabbilit progressivament is-suq intern matul perjodu li jintemm fil-31 ta’ Diċembru 1992; billi l-Kunsilli Ewropej suċċessivi rrikonoxxew, il-ħtieġa ta’ suq intern wieħed u b’mod partikolari f’Rodi, il-ħtieġa ta’ suq wieħed fl-enerġija;Billi t-tlestija tas-suq intern ta’ l-enerġija b’ mod ġenerali, u partikolarment aktar fis-settur ta’ gass naturali, tirrikjedi l-iżvilupp ta’ strateġija Komunitarja dwar l-enerġija li tiffaċja l-isfidi ta’:- s-sigurtà ta’ provvisti,- protezzjoni ambjentali;Billi irid ikun hemm integrazzjoni ikbar tas-suq Ewropew ta’ enerġija sabiex ikun jista’ jinkiseb is-suq intern wieħed; billi l-elettriku huwa komponent essenzjali tal-bilanċ Komunitarju ta’ enerġija;Billi huwa mixtieq li jkun hemm dipendenza akbar fuq gass naturali bħala parti mid-diversifikazzjoni ta’ l-għejun ta’ l-enerġija;Billi t-tlestija tas-suq intern ta’ l-enerġija, u partikolarment aktar fis-settur tal-gass naturali, għandha tieħu in konsiderazzjoni l-għan ta’ għaqda ekonomika u soċjali;Billi l-għan tas-suq intern tal-gass naturali hu li jiġi żgurat qliegħ ikbar, kompatibilità ma’ l-ambjent u sigurtà tal-provvisti permezz ta’ kummerċ ħieles, mingħajr restrizzjonijiet inaċċettabbli ta’ kompetizzjoni; billi l-karatteristiċi speċifiċi tas-settur tal-gass naturali jridu jiġu meqjusa jekk dan il-għan għandu jinkiseb b’suċċess;Billi waqt li jkun qiegħed jitlesta’ s-suq intern f’gass naturali, għandhom jiġu kunsidrati mhux biss karatteristiċi komparabbli fl-Istati Membri imma wkoll differenzi sinifikanti;Billi l-kummerċ f’gass naturali bejn linji ta’ forniment ta’ trasmissjoni ta’ gass bi pressjoni għolja ta’ pajjiżi Ewropej qiegħed jiżdied kull sena u għandu ċerti implikazzjonijiet f’termini ta’ investiment; billi s-sigurtà tal-Komunità tal-provvista ta’ gass naturali tista’ tiġi mtejjba u l-ispejjeż jistgħu jiġu mnaqqsa billi jiġu mħaddma l-interkonnessjonijiet meħtieġa għal dan it-tip ta’ kummerċ;Billi l-iskambju ta’ gass naturali bejn linji ta’ forniment ta’ trasmissjoni ta’ gass bi pressjoni għolja qiegħed isir fuq tali skala li t-transazzjonijiet meħtieġa u l-konsegwenzi tagħhom għandhom ikunu mgħarrfa sistematikament lill-Kummissjoni;Billi huwa possibbli u desiderevoli li jiżdiedu t-trasferimenti ta’ gass naturali bejn linji ta’ forniment u li jiġu kunsidrati l-imperattivi ta’ sigurtà u ta’ kwalità tal-provvista ta’ gass naturali; billi l-istudji juru li trasferimenti ikbar ta’ gass naturali bejn linji ta’ forniment jistgħu jimminimizzaw l-ispiża ta’ l-investiment;Billi fl-interkonnessjonijiet addizzjonali tal-ġejjieni bejn diversi Stati Membri jkunu jridu jsiru sabiex jippermettu provvisti adegwati;Billi żieda fit-trasferimenti ta’ gass naturali bejn linji ta’ forniment għandha tinkoraġġixxi wkoll kooperazzjoni bejn kumpaniji li jitrasmettu gass naturali sabiex isibu modi ta’ kif jisgħu jtejjbu l-apparat tat-trasmissjoni ta’ gass naturali; billi dan it-titjib għandu jnaqqas l-ispejjeż ukoll;Billi għad hemm xkiel għaż-żieda fil-kummerċ ta’ gass naturali bejn linji ta’ forniment; billi, sakemm ma jkunx dovut minħabba n-natura tat-teknoloġija wżata jew għall-linji ta’ forniment nfushom, dan ix-xkiel jista’ jiġi mnaqqas jekk it-transitu ta’ gass naturali minn linji ta’ forniment jintgħamel obbligatorju u jekk tiġi introdotta sistema xierqa ta’ sorvelljanza tal-ħarsien ta’ din l-obbligazzjoni;Billi din l-obbligazzjoni u s-sistema ta’ sorvelljanza tirrigwarda t-transitu ta’ gass naturali involut f’kummerċ li huwa ta’ interess Komunitarju, jiġifieri transitu minn linji ta’ forniment ta’ pressjoni għolja;Billi l-kondizzjonijiet finanzjarji, tekniċi u legali ta’ dan it-transitu jridu, bħala regola ġenerali, jinħadmu direttament bejn il-linji ta’ forniment konċernati;Billi l-kondizzjonijiet tat-transitu għandhom ikunu ġusti u m’ għandhomx joħolqu, direttament jew indirettament, kondizzjonijiet li jmorru kontra r-regoli Komunitarji tal-kompetizzjoni;Billi, sabiex tiġi faċilitata l-konklużjoni ta’ kuntratti dwar transitu, il-Kummissjoni qiegħda tipprovdi għall-ħolqien ta’ proċedura ta’ konċilljazzjoni li taħtha sottomissjoni hija obbligatorja fuq talba ta’ waħda mill-partijiet, mingħajr ma dik il-proċedura tirriżulta f’effett li joħloq rabta legali;Billi huwa meħtieġ li jiġu approssimati d-dispożizzjonijiet adottati mill-Istati Membri li jaffettwaw it-transitu ta’ gass natuali;Billi l-istabbiliment ta’ suq intern tal-gass naturali għandu jistimula l-proċess dinamiku ta’ integrazzjoni gradwali ta’ linji ta’ forniment nazzjonali tal-gass naturali; billi f’dan il-kuntest miżuri speċjali ta’ infrastruttura għandhom għalhekk jiġu implimentati sabiex tiġi aċċelerata l-konnessjoni ta’ żoni li jinsabu ‘l barra u ta’ gżejjer fil-Komunità mal-linja ta’ forniment interkonnessa ġenerali;Billi l-interkonnessjoni ta’ linji ta’ forniment Ewropej testendi għal territorju ġeografiku li ma jikkoinċidix mal-fruntieri Komunitarji: Billi jesisti vantaġġ ovvju jekk tiġi mfittxija kooperazzjoni ma’ pajjiżi terzi involuti fil-linja ta’ forniment interkonnessa Ewropea,ADOTTA DIN ID-DIRETTIVA:Artikolu 1L-Istati Membri għandhom jieħdu l-miżuri meħtieġa sabiex jiffaċilitaw it-transitu ta’ gass naturali bejn linji ta’ forniment ta’ trasmissjoni ta’ pressjoni għolja skond il-kondizzjonijiet stipulati f’din id-Direttiva.Artikolu 21. Kull transazzjoni għat-trasport ta’ gass naturali taħt il-kondizzjonijiet li ġejjin għandha tikkostitwixxi transitu ta’ gass naturali bejn linji ta’ forniment, għall-finijiet ta’ din id-Direttiva, mingħajr preġudizzju għal kull arranġamenti speċjali konklużi bejn il-Komunità u pajjiżi terzi:(a) it-trasmissjoni għandha ssir mill-entità jew entitajiet responsabbli f’kull Stat Membru għall-linji ta’ forniment ta’ pressjoni għolja ta’ gass naturali, bl-eċċezzjoni ta’ linji ta’ forniment ta’ distribuzzjoni, fit-territorju ta’ Stat Membru li jikkontribwixxi lejn il-ħidma effiċjenti ta’ interkonnessjonijiet Ewropew ta’ pressjoni għolja;(b il-linja ta’ forniment ta’ oriġini jew ta’ destinazjoni finali tinsab ġewwa l-Komunità;(ċ) dan it-trasport jinvolvi l-qsim ta’ mill-inqas fruntjiera intra-Komunitarja waħda.2. Il-linji ta’ forniment ta’ trasmissjoni ta’ gass naturali ta’ pressjoni għolja u l-entitajiet responsabbli għalihom fl-Istati Membri, li huma elenkati fl-Anness, għandhom ikunu koperti b’din id-Direttiva. Din il-lista għandha tiġi aġġornata mill-Kummisjoni, wara konsultazjoni ma’ l-Istat Membru konċernat, kull meta dan ikun meħtieġ, fil-kuntest ta’ l-għanijiet ta’ din id-Direttiva u b’mod partikolari wara li jingħata kont tal-paragrafu 1 (a).Artikolu 31. Kuntratti li jinvolvu t-transitu ta’ gass naturali bejn linji ta’ forniment ta’ trasmissjoni għandhom jiġu negozjati bejn l-entitajiet responsabbli għal dawk il-linji ta’ forniment u għall-kwalità tas-servizz provdut u, fejn xieraq, ma’ l-entitajiet responsabbli fl-Istati Membri għall-importazjoni u għall-esportazzjoni tal-gass naturali.2. Il-kondizzjonijiet tat-transitu għandhom, skond ir-regoli tat-Trattat, ikunu non- diskriminatorji u ġusti għall-partijiet kollha konċernati, m’għandhomx jinkludu klawsoli inġusti jew restrizzjonijiet mhux ġustifikati u m’għandhomx jipperikolaw is-sigurtà tal-provvista u lanqas tal-kwalità tas-servizz, b’mod partikolari wara li jingħata kont sħiħ ta’ l-utilizzazzjoni ta’ produzzjoni ta’ riservi u ta’ kapaċità ta’ ħażna u l-aktar operazjoni effiċjenti ta’ sistemi esistenti.3. L-Istati Membri għandhom jieħdu l-miżuri meħtieġa sabiex jagħmlu ċert li l-entitajiet taħt il-ġuriżdizzjoni tagħhom imsemmija fl-Anness jaġixxu mingħajr dewmien sabiex:- jinnotifikaw lill-Kummissjoni u lill-awtoritajiet nazzjonali konċernati dwar kull talba għal transitu;- jiftħu negozjati dwar il-kondizzjonijiet tat-transitu ta’ gass naturali meħtieġ,- jinformaw lill-Kummissjoni u lill-awtoritajiet nazzjonali konċernati dwar il-konklużjoni ta’ kuntratt ta’ transitu,- jinfurmaw lill-Kummissjoni u lill-awtoritajiet nazzjonali konċernati dwar ir-raġunijiet għalfejn in-negozjati naqsu milli jwasslu għall-konklużjoni ta’ kuntratt fi żmien 12-il xahar wara l-komunikazzjoni tat-talba.4. Kull waħda mill-entitajiet konċernati tista’ titlob li l-kondizzjonijiet ta’ transitu jiġu soġġetti għal konċiljazzjoni minn korp, mwaqqaf u presedut mill-Kummissjoni u li fih huma rappresentati l-entitajiet responsabbli għall-linji ta’ forniment fil-Komunità.Artikolu 4Jekk ir-raġunijiet għan-nuqqas ta’ ftehim dwar talba għal transitu jidhru mhux ġustifikati jew insuffiċjenti, il-Kummissjoni, fuq ilment mill-korp li jkun għamel it-talba jew fuq inizzjattiva tagħha stess, għandha timplimenta l-proċeduri provduti mill-liġi Komunitarja.Artikolu 5L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi meħtieġa biex jikkonformaw ma’ din id-Direttiva qabel l-1 ta’ Jannar 1992. Huma għandhom jinfurmaw lill-Kummissjoni dwar dan minnufih.Meta l-Istati Membri jadottaw dawn il-miżuri, għandu jkun fihom referenza għal din id-Direttiva jew għandhom ikunu akkumpanjati b’dik ir-referenza fl-okkazzjoni tal-pubblikazzjoni uffiċjali tagħhom. Il-metodi ta’ kif għandha ssir dik ir-referenza għandhom jiġu preskritti mill-Istati Membri.Artikolu 6Din id-Direttiva hija indirizzata lill-Istati Membri.Magħmula fi Brussell, fil-31 ta’ Mejju 1991.Għall-KunsillIl-PresidentA. Bodry[1] ĠU C 247, tat-28.9.1989, p. 6 uĠU C 268, ta’ l-24.10.1990, p. 9.[2] ĠU C 231, tas-17.9.1990, p. 72 uĠU C 129, ta’ l-20.5.1991.[3] ĠU C 75, tas-26.3.1990, p. 20.--------------------------------------------------L-ANNESSLista ta' entitajiet u linji ta' forniment ta' trasmissjoni ta' gass bi pressjoni għoljaStati Membru | Entità | Linja ta' forniment |Repubblika Federali tal-Ġermanja, | Bayerngas GmbH | Linja ta' forniment li tissuplixxi distributuri finali (awtoritajiet muniċipali, eċċ.) u utenti finali ewlenin |BEB Erdgas und Erdoel GmbH |Deutsche Erdgas Transport GmbH |Energieversorgung Weser Ems AG (EWE) |Erdgas Verkaufs-Gesellschaft mbH |Ferngas Nordbayern GmbH |Ferngas Salzgitter GmbH |Gas-Union GmbH |Mobil Oil AG |Ruhrgas AG |Saar Ferngas AG |Thyssengas GmbH |Vereinigte Elektrizitaetswerke Westfalen AG (VEW) |Westfaelische Ferngas AG |Energieversorgung Mittelrhein |EWAG, Nuernberg |Erdgas Schwaben GmbH |Erdgas Suedbayern GmbH |GEW Koeln |Gasversorgung Sueddeutschland |Gasversorgung Suedhannover/Nordhessen |Hamburger Gaswerke |Landesgasversorgung Niedersachsen |Main-Gaswerke AG |Schleswag AG |Suedhessische Gas und Wasser AG |Technische Werke der Stadt Stuttgart AG |Thuega AG |GASAG, Berlin |Belġju | Distrigaz SA | Linja ta' forniment pubblika |Id-Danimarka | Dansk Naturgas A/S | Linja ta' forniment li tissuplixxi distributuri finali (awtoritajiet muniċipali, eċċ.) u utenti finali ewlenin |Spain | Empresa National de Gas SA (ENAGAS) |Catalana de Gas |Gas De Euskadi |Greċja | DEPA |Lussemburgu | SOTEG |L-Olanda | NV Nederlandse Gasunie |L-Italja | Snam SpA |Franza | Gaz de France | Linja ta' forniment pubblika |SNGSO |Compagnie française du méthane (CEFEM) |ir-Renju Unit | British Gas | Linja ta' forniment ta' gass bi pressjoni għolja |l-Irlanda | Irish Gas Board |--------------------------------------------------


title: Id-Direttiva tal-Kummissjoni 1999/7/KE tas-26 ta' Jannar 1999 li tadatta għall-progress tekniku d-Direttiva tal-Kunsill 70/311/KEE dwar tagħmir għall-immanuvrar ta' vetturi bil-mutur u l-karrijiet tagħhomTest b'relevanza għaż-ŻEE.

text:
Avviż Legali Importanti

|

31999L0007

Official Journal L 040 , 13/02/1999 P. 0036 - 0045

		Id-Direttiva tal-Kummissjoni 1999/7/KEtas-26 ta' Jannar 1999li tadatta għall-progress tekniku d-Direttiva tal-Kunsill 70/311/KEE dwar tagħmir għall-immanuvrar ta' vetturi bil-mutur u l-karrijiet tagħhom(Test b'relevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 70/311/KEE tat-8 ta' Ġunju 1970 dwar l-approssimazzjoni tal-liġijiet ta' l-Istati Membri dwar tagħmir għall-immanuvrar ta' vetturi bil-mutur u l-karrijiet tagħhom [1], kif l-aħħar emendata bid-Direttiva 92/62/KEE [2], u partikolarment l-Artikolu 3 tagħha,Billi d-Direttiva 70/311/KEE hija waħda mid-direttivi separati tal-proċedura għall-approvazzjoni tat-tip tal-KE li kienet stabbilita permezz tad-Direttiva tal-Kunsill 70/156/KEE [3], kif l-aħħar emendata bid-Direttiva tal-Kummissjoni 98/14/KE [4], li għandha x'taqsam ma' l-approvazzjoni tat-tip ta' vetturi bil-mutur u l-karrijiet tagħhom; billi sussegwentement id-dispożizzjonijiet stabbiliti bid-direttiva 70/156/KEE li għandha x'taqsam mas-sistema, il-komponenti u t-taqsimiet tekniċi separati tal-vettura japplikaw għad-Direttiva 70/311/KEE;Billi, invista ta' l-applikazzjoni prattika tad-Direttiva 70/311/KEE, huwa meħtieġ li jkun assigurat li dispożizzjonijiet uniformi jkunu stabbiliti li huma wkoll allinjati mal-verżjoni l-aktar riċenti tar-Regolament UN-ECE Nru 79 fl-Istati Membri kollha;Billi l-Anness VII tad-Direttiva 70/156/KEE jistabbilixxi l-format u l-kontenut tan-numru ta' l-approvazzjoni tat-tip KE; billi l-istess speċifikazzjonijiet għandhom ikunu adottati għall-iskopijiet ta' din id-Direttiva;Billi d-Direttiva 70/311/KEE għandha tkun adattata kif xieraq;Billi l-miżuri li hemm previsti f'din id-Direttiva huma bi qbil ma' l-opinjoni tal-Kumitat dwar l-addattament tal-progress tekniku stabbilit bid-Direttiva 70/156/KEE,ADOTTAT DAN IR-REGOLAMENTL-Artikolu 1Id-Direttiva 70/311/KEE hija emendata kif ġej:1. L-Artikolu 1 huwa mibdul b'dan li ġej:"L-Artikolu 1Għall-iskopijiet ta' din id-Direttiva, "vettura"; tfisser kull vettura kif definita fl-Artikolu 2 tad-Direttiva 70/156/KEE.";2. fl-Artikolu 3, "L-Anness" huwa mibdul b"L-Annessi";3. l-Annessi huma emendati skond l-Anness għal din id-Direttiva.L-Artikolu 21. B'effett mill-1 ta' Jannar 1999, Stati Membri ma jistgħux fuq il-bażi rrelatati għat-tagħmir għall-immanuvrar:- jirrifjutaw, fir-rispett ta' tip ta' vettura, sabiex jagħtu l-approvazzjoni tat-tip KE jew l-approvazzjoni jew l-approvazzjoni ta'tip nazzjonali, jew- jipprojbixxi l-bejgħ, ir-reġistrazzjoni, id-dħul fis-servizz ta' vetturi,jekk il-vetturi jkunu konformi mal-ħtiġiet tad-Direttiva 70/311/KEE, kif emendata b'din id-Direttiva.2. B'effett mill-1 ta' Ottubru 2000, l-Istati Membri- ma għandhomx aktar jagħtu l-approvazzjoni tat-tip KE, u- jistgħu jirrifjutaw li jagħtu l-approvazzjoni tat-tip fuq bażi nazzjonaligħal vettura ġdida fuq il-bażi li jirrigwarda t-tagħmir għall-immanuvrar jekk il-ħtiġiet tad-Direttiva 70/311/KEE kif emendata permezz ta' din id-Direttiva ma jkunux aktar onorati.3. B'effett mill-1 ta' Ottubru 2001, l-Istati Membri jistgħu jirrifjutaw ir-reġistrazzjoni, il-bejgħ jew id-dħul fis-servizz ta' vetturi ġodda tal-kategorija M2, M3, N2, jew N3 mgħammra b'tagħmir awżiljarju għall-immanuvrar li ma jkunx konformi mad-dispożizzjonijiet tad-Direttiva 70/311/KEE kif emendata b'din id-Direttiva.L-Artikolu 31. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva sat-30 ta' Ġunju 1999 l-aktar tard. Għandhom minnufih jinfurmaw lill-Kummissjoni b'dan.Meta l-Istati Membri jadottaw dawk id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati minn referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif din ir-referenza għandha ssir.2. L-Istati Membri għandhom jikkomunikaw lejn il-Kummissjoni t-testi tad-dispożizzjonijiet prinċipali tal-liġi nazzjonali li jadottaw fil-qasam irregolat minn din id-Direttiva.L-Artikolu 4Din id-Direttiva għandha tidħol fis-seħħ fit-tielet jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 5Din id-Direttiva hija indirizzata lill-Istati Membri.Magħmula fi Brussel, fis-26 ta' Jannar 1999.Għall-KummissjoniMartin BANGEMANNMembru tal-Kummissjoni[1] ĠU L 133, tat-18.6.1970, p. 10.[2] ĠU L 199, tat-18.7.1992, p. 33.[3] ĠU L 42, tat-23.2.1970, p. 1.[4] ĠU L 91, tal-25.3.1998, p. 1.--------------------------------------------------L-ANNESSId-Direttiva 70/311/KEE hija emendata kif ġej:1. il-lista ta' l-Annessi hija emendata biex taqra:"IL-LISTA TA' L-ANNESSI1. | L-Anness I: | Skop, definizzjonijiet, applikazzjonijiet għall-approvazzjoni tat-tip KE, għoti ta'dispożizzjonijiet ta' kostruzzjoni ta' l-approvazzjoni tat-tip KE, dispożizzjonijiet tat-test, modifikazzjonijiet tat-tip u emendi għall-approvazzjonijiet, b'konformità tal-produzzjoni |L-Appendiċi 1: | Dokument ta' l-informazzjoni |L-Appendiċi 2: | Certifikat ta' l-approvazzjonu tat-tip |2. | L-Anness II: | Rendiment ta' l-ibbrejkjar għall-vetturi li jużaw l-istess sors ta' enerġija għad-direzzjoni u l-ibbrejkjar |3. | L-Anness III: | Dispożizzjonijiet addizzjonali għall-vetturi b'apparat ta' direzzjoni awżiljarja (ASE) |4. | L-Anness IV: | Dispożizzjonijiet għal karrijiet li għandhom trasmissjoni ta' direzzjoni purament idrawlika; |"2. L-Anness I huwa emendat kif ġej:1. it-titolu huwa emendat biex jinqara:"SKOP, DEFINIZZJONIJIET, APPLIKAZZJONIJIET GĦALL-APPROVAZZJONI TAT-TIP-KE, GĦOTI TA' DISPOŻIZZJONIJIET TA' KOSTRUZZJONI TAT-TIP APPROVAT KE, DISPOŻIZZJONIJIET TAT-TEST, MODIFIKAZZJONIJIET TAT-TIP U EMENDI GĦALL-APPROVAZZJONIJIET, B'KONFORMITÀ TAL-PRODUZZJONI";2. il-punt ġdid"0"huwa miżjud kif ġej:"0. Skop0.1. Din id-Direttiva tapplika għat-tagħmir ta' l-immanuvrar ta' vetturi tal- kategoriji M, N u O kif definit fl-Anness IIA mad-Direttiva 70/156/KEE.0.2. Ma tkoprix tagħmir ta' l-immanuvrar bi trasmissjoni purament pnewmatika, purament elettrika jew trasmissjoni purament idrawlika ħlief:0.2.1. Tagħmir awżiljarji ta' l-immanuvrar (ASE) bi trasmssjoni idrawlika purament elettrika jew purament idrawlika għal vetturi tal-kategoriji M u N;0.2.2. Tagħmir ta' l-immanuvrar bi trasmissjoni purament idrawlika għal vetturi tal-kategorija O;"3. il-punt 1.5.3.4 huwa emendat biex jinqara kif ġej:"1.5.3.4 It-tagħmir awżiljarju għall-immanuvrar (ASE) li fih ir-roti tal-fus (fusien) tal-vetturi tal-kategorija M u N huma misjuqa flimkien mar-roti li jipprovdu enerġija ta' direzzjoni prinċipali mhux purament elettrika, idrawlika jew pnewmatika, fl-istess direzzjoni jew fid-direzzjoni opposta għar-roti li jipprovdu l-enerġija tad-direzzjoni prinċipali, u jew l-angolu tad-direzzjoni ta' quddiem, taċ-ċentru u/ jew tar-roti ta' wara jistgħu ikunu aġġustati relattivament għall-komportament tal-vettura.";4. il-punt 2.1. huwa emendat biex jinqara kif ġej:"2.1. L-applikazzjoni għall-approvazzjoni tat-tip KE bi qbil mal-Artikolu 3(4) tad-Direttiva 70/156/KEE tat-tip ta' vettura fir-rigward tat-tagħmir għall-immanuvrar tagħha għandha tingħata mill-fabbrikant.";5. il-punt 2.2 huwa emendat biex jinqara kif ġej:"2.2. Mudell għad-dokument ta' l-informazzjoni huwa mogħti fl-Appendiċi 1.";6. il-punt 3 huwa emendat biex jinqara kif ġej:"3. L-GĦOTI TA' L-APPROVAZZJONI TAT-TIP KE TAT-TIP TA' VETTURA3.1. Jekk il-ħtiġiet relevanti ikunu miħuqa, l-approvazzjoni tat-tip KE bi qbil ma' l-artikolu 4(3) u, jekk applikabbli, 4(4) tad-Direttiva 70/156/KEE għandha tingħata.3.2. Mudell għall-approvazzjoni tat-tip KE iċċertifikat huwa mogħti fl-Appendiċi 2.3.3. In-numru ta' l-approvazzjoni tat-tip bi qbil ma' l-Anness VII tad-Direttiva 70/156/KEE għandu jkun assenjat għal kull tip ta' vettura approvata. L-istess Stat Membru m'għandux jassenja l-istess numru lil tip ieħor ta' vettura.";7. fil-punt 4.1.1, it-tieni paragrafu, "L-Anness IV" huwa mibdul b'"L-Anness III" u "L-Anness V" huwa mibdul b' "L-Anness IV";8. il-punti 4.1.6 u 4.1.6.1 huma mħassra;9. fil-punti 4.2.4.1.2 u 4.2.4.1.3, "L-Anness III" huwa mibdul b'"L-Anness II" u n-nota tal-qiegħ pertinenti hija emendata sabiex tinqara:" [(] Il-ħtiġiet stabbiliti fl-Anness II jistgħu ukoll ikunu mistħarrġa matul it-testijiet ta' l-approvazzjoni bi qbil mad-Direttiva 71/320/KEE.";10. fil-punt 5.2.1, l-l-inċiżi u t-test sussegwenti huma rranġati mill-ġdid kif ġej:"— il-kategorija ta' vetturi M1: 50 km/h,— il-kategoriji ta' vetturi M2, M3, N1, N2 u N3: 40 km/h,jew id-disinn massimu ta' veloċità jekk dan huwa anqas mill-veloċità mogħtija hawn fuq.";11. fit-tabella tal-punt 5.2.6.2., il-kolonna "Intact, Turning radius" (intatt, raġġ tat-tidwir), żid ir-referenza tan-nota tal-qiegħ "(1)" fil-linja "M3".12. Wara l-punt 5.3.4, iż-żewġ punti ġodda 6 u 7 huma miżjuda sabiex jinqraw kif ġej:"6. MODIFIKI TAT-TIP U EMENDI GĦALL-APPROVAZZJONI6.1. Fil-każ ta' modifikazzjonijiet tat-tip approvat permezz ta' din id-Direttiva, id-dispożizzjonijiet ta' l-Artikolu 5 tad-Direttiva 70/156/KEE għandhom japplikaw.7. KONFORMITÀ TAL-PRODUZZJONI7.1. Il-miżuri sabiex jassiguraw il-konformità tal-produzzjoni għandhom jittieħdu bi qbil mad-dispożizzjonijiet stabbiliti fl-Artikolu 10 tad-Direttiva 70/156/KEE.";13. Fit-tmiem ta' l-Anness I, l-Appendiċi 1 u 2 segwenti huma miżjuda:"L-Appendiċi 1+++++ TIFF ++++++++++ TIFF ++++++++++ TIFF +++++L-Appendiċi 2+++++ TIFF ++++++++++ TIFF ++++++++++ TIFF +++++"3. L-Annessi II, III, IV,V u VI huma emendati kif ġej:1. L-Anness II huwa mħassar2. L-Anness III huwa nnumerat mill-ġdid bħala l-Anness II, u l-punt 3 huwa mħassar3. L-Anness IV huwa nnumerat mill-ġdid bħala l-Anness III, u l-punt 2.2.1.1 huwa mibdul kif ġej"2.2.1.1. Test ĊirkulariIl-vettura għandha tinsaq f'test ċirkolari b'radju "R"; (m) u veloċità "V"; (km/h) li jikkorrispondu għall-kategorija tagħha u għall-valuri mogħtija fit-tabella t'hawn taħt:Kategorija tal-vettura | R | V |M1, N1 | 100 | 80 |M2, N2 | 50 | 50 |M3, N3 | 50 | 45 |In-nuqqas għandu jkun introdott meta l-veloċità speċifikata tkun intlaħqet. It-test għandu jinkludi s-sewqan fid-direzzjoni ta' l-arloġġ u fid-direzzjoni kontra dik ta' l-arloġġ.";4. L-Anness V huwa nnumerat mill-ġdid bħala l-Anness IV;5. L-Anness VI huwa mħassar.--------------------------------------------------


title: Id-Direttiva tal-Kunsill 96/24/KE tad-29 ta’ April 1996 li temenda d-Direttiva 79/373/KEE dwar il-marketing ta’ għalf kompost

text:
Avviż Legali Importanti

|

31996L0024

Official Journal L 125 , 23/05/1996 P. 0033 - 0034

		Id-Direttiva tal-Kunsill 96/24/KEtad-29 ta’ April 1996li temenda d-Direttiva 79/373/KEE dwar il-marketing ta’ għalf kompostIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 43 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2];Wara li kkunsidra l-opinjoni tal-Kumitat Ekonomiku u Soċjali [3],Billi d-Direttiva tal-Kunsill 77/101/KEE tat-23 ta’ Novembru 1976 dwar il-marketing ta’ għalf mhux imħallat [4] kienet ġiet imħassra bid-Direttiva tal-Kunsill 96/25/KE tad-29 ta’ April 1996 dwar iċ-ċirkolazzjoni ta’ materjali ta’ għalf, li temenda d-Direttivi 70/524/KEE, 74/63/KEE, 82/471/KEE u 93/74/KEE u tħassar id-Direttiva 77/101/KEE [5];Billi d-Direttiva 96/25/KE timmira, b’mod partikolari, li tneħħi d-differenzi bejn il-leġislazzjonijiet nazzjonali dwar għalf mhux imħallat u materja prima; billi, għal dak l-iskop introduċiet espressjoni komuni ‘materjali ta’ l-għalf’ u definizzjoni ta’ dak it-terminu li tkopri għalf mhux imħallat u materja prima; billi, b’konsegwenza, dawk it-termini u d-definizzjonijiet tagħhom fid-Direttiva 79/373/KEE [6] għandhom jiġu mibdula b’terminu komuni u bid-definizzjoni tiegħu kif mogħtija fid-Direttiva 96/25/KE; billi dawn it-termini għandhom impatt fuq id-definizzjoni ta’ għalf kompost;Billi l-lista li tinsab fit-Taqsima B ta’ l-Anness li jinsab mad-Direttiva 96/25/KE għandha tintuża għaċ-ċirkolazzjoni ta’ materjali ta’ għalf ikun x’ikun l-użu maħsub tagħhom, kif ukoll għall-ittikkettjar tal-materjali ta’ l-għalf użati f’għalf kompost;Billi d-Direttiva tal-Kummissjoni 92/87/KEE tas-26 ta’ Ottubru 1992 tistabbilixxi lista mhux esklussiva ta’ l-ingredjenti prinċipali normalment użati u mqiegħda fis-suq għall-preparazzjonita’ għalf kompost maħsubagħall-annimali apparti milli għall-annimali tad-delizzju [7] telenka lista ta’ ingredjenti għall-ħtiġijiet ta’ l-ittikkettjar ta’ l-għalf kompost; billi l-miżuri għandhom jittieħdu biex ikun assigurat li d-Direttiva 92/87/KEE tkun mħassra bid-dħul fis-seħħ tat-Taqsimiet A u B ta’ l-Anness li jinsab mad-Direttiva 96/25/KE,ADOTTA DIN ID-DIRETTIVA:L- Artikolu 1Id-Direttiva tal-Kunsill 79/373/KEE qiegħda b’dan tiġi emendata kif ġej:1. fl-Artikolu 1(2)(a) it-terminu "għalf mhux imħallat" għandu jiġi mibdul bit-terminu "materjali ta’ għalf";2. it-terminu "ingredjent/i" għandu jiġi mibdul bit-terminu "materjal/i ta’ l-għalf"3. l-Artikolu 2(b) għandu jiġi mibdul b'dan li ġej:"(b) għalf kompost:taħlitiet ta’ materjali ta’ l-għalf, sew jekk ikun fihom adittivi sew jekk le, għat-tmiegħ ta’ l-annimali mill-ħalq fil-forma ta’ għalf sħiħ jew komplimentari;"4. L-Artikolu 2(k) għandu jiġi mibdul b'dan li ġej:"(k) materjali ta’ l-għalf: prodotti varji ta’ oriġini mill-ħaxix jew mill-annimal fl-istat naturali tagħhom, friski jew ippriżervati, u prodotti miksuba mill-ipproċessar industrijali tagħhom, u ta’ sustanzi organiċi jew inorganiċi, sew jekk ikun fihom adittivi sew jekk le, li huma maħsuba għall-użu ta’ tmiegħ ta’ l-annimali mill-ħalq jew direttament bħala tali jew wara l-ipproċessar, fit-tħejjija ta’ għalf kompost jew bħala li jġorru t-taħlitiet minn qabel;"5. l-artikolu 10(b) għandu jitħassar;6. fl-Artikolu 10(a)(1) il-kliem "irreferuti fl-Artikolu 10(b)" għandu jiġi mibdul b'dan li ġej: "tal-materjali prinċipali ta’ l-għalf elenkati fit-Taqsima B ta’ l-Anness li jinsab mad-Direttiva tal-Kunsill 96/25/KE tad-29 ta’ April 1996 dwar iċ-ċirkolazzjoni ta’ materjali ta’ l-għalf, li temenda d-Direttivi 70/524/KEE, 74/63/KEE, 82/471/KEE u 93/74/KEE u tħassar id-Direttiva 77/101/KEE [8]"7. l-Artikolu 10(2) għandu jiġi mibdul b'dan li ġej:"2. L-Istati Membri għandhom jassiguraw li d-disposizzjonijiet ta’ l-intestaturi (I), (II), (III) u (IV) tat-taqsima A Ġenerali ta' l-Anness li jinsab mad-Direttiva 96/25/KE ikunu rrispettati.";8. l-Artikolu 11 għandu jiġi mibdul b'dan li ġej:"L- Artikolu 11Għall-iskopijiet tat-tqegħid fis-suq fil-Komunità, l-indikazzjonijiet stampati fuq id-dokument li jakkumpanja, fuq l-ippakkeġġar, fuq il-kontenitur, jew fuq it-tikketta mwaħħla magħhom għandhom jinkitbu f’mill-anqas waħda jew diversi ilsna li l-pajjiż tad-destinazzjoni għandu jistabbilixxi minn fost l-ilsna nazzjonali jew uffiċjali tal-Komunità."L- Artikolu 2L-Istati Membri għandhom iġibu fis-seħħ sa mhux aktar tard mit-30 ta’ Ġunju 1998, il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma’ din id-Direttiva. Għandhom minnufih jinfurmaw b’dan lill-Kummissjoni.Meta l-Istati Membri jadottaw dawn il-miżuri, dawn għandhom ikun fihom referenza għal din id-Direttiva jew għandhom ikunu akkumpanjati b’dik ir-referenza fl-okkażjoni tal-pubblikazzjoni uffiċjali tagħhom. Il-metodi ta’ kif issir dik ir-referenza għandhom ikunu stabbiliti mill-Istati Membri.L- Artikolu 3Id-disposizzjonijiet adottati għandhom jibdew ikunu applikabbli sa mill-1 ta’ Lulju 1998. L-Istati Membri għandhom, b'dana kollu, jistabbilixxu li għalf kompost imqiegħed fis-suq qabel l-1 ta’ Lulju 1998 li ma jkunx konformi ma’ din id-Direttiva jista’ jibqa’ fiċ-ċirkolazzjoni sat-30 ta’ Ġunju 1999.L- Artikolu 4Din id-Direttiva għandha tidħol fis-seħħ fl-20 jum li jiġi wara dak li fih tkun ippubblikata fil-Ġurnal Uffiċjali tal-Komunitajiet Ewropej.L- Artikolu 5Din id-Direttiva hija indirizzata lejn l-Istati Membri.Magħmula fil-Lussemburgu, id-29 ta’ April 1996.Għall-KunsillIl-PresidentW. Luchetti[1] ĠU C 238, tas-26.8.1994, p. 6.[2] ĠU C 305, tal-31.10.1994, p. 146.[3] ĠU C 102, ta' l-24.4.1995, p. 12.[4] ĠU L 32, tat-3.2.1977, p. 1, id-Direttiva kif l-aħħar emendata bid-Direttiva 90/654/KEE (ĠU L 353, tas-17.12.1990, p. 48).[5] Ara paġna 35 ta’ dan il-Ġurnal Uffiċċjali.[6] ĠU L 86, tas-6.4.1979, p. 30, id-Direttiva kif l-aħħar emendata bid-Direttiva 93/74/KEE (ĠU L 237, tat-22.9.1993, p. 23).[7] ĠU L 319, ta' l-4.11.1992, p. 19.[8] ĠU L 125, tat-23.5.1996, p. 35--------------------------------------------------


title: Direttiva tal-Kummissjoni 2013/28/UE tas- 17 ta’ Mejju 2013 li temenda l-Anness II tad-Direttiva 2000/53/KE tal-Parlament Ewropew u tal-Kunsill dwar vetturi li m’għadhomx jintużaw  Test b’relevanza għaż-ŻEE

text:
                  22.5.2013

                  MT

                  Il-Ġurnal Uffiċjali tal-Unjoni Ewropea

                  L 135/14

            DIRETTIVA TAL-KUMMISSJONI 2013/28/UE
      tas-17 ta’ Mejju 2013
      li temenda l-Anness II tad-Direttiva 2000/53/KE tal-Parlament Ewropew u tal-Kunsill dwar vetturi li m’għadhomx jintużaw
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2000/53/KE tal-Parlament Ewropew u tal-Kunsill tat-18 ta’ Settembru 2000 dwar vetturi li m’għadhomx jintużaw (1), u partikolarment l-Artikolu 4(2)(b) tagħha,
      Billi:

                  (1)

                  L-Artikolu 4(2)(a) tad-Direttiva 2000/53/KE jipprojbixxi l-użu ta’ ċomb, merkurju, kadmju jew kromju eżavalenti fil-materjali u l-komponenti tal-vetturi mqiegħda fis-suq wara l-1 ta’ Lulju 2003.

                  (2)

                  L-Anness II tad-Direttiva 2000/53/KE jelenka l-materjali u komponenti tal-vetturi eżenti mill-projbizzjoni li hemm fl-Artikolu 4(2)(a) tagħha. Il-vetturi mqiegħda fis-suq qabel id-data tal-iskadenza ta’ eżenzjoni partikolari u l-ispare parts għal dawk il-vetturi jistgħu jkollhom iċ-ċomb, il-merkurju, il-kadmju jew il-kromju eżavalenti fil-materjali u l-komponenti elenkati fl-Anness II tad-Direttiva 2000/53/KE.

                  (3)

                  Il-punt 8(i) tal-Anness II jipprevedi eżenzjoni għaċ-ċomb fl-istann fl-applikazzjonijiet elettriċi għall-igglejżjar fuq il-ħġieġ bl-eċċezzjoni tal-issaldjar fl-igglejżjar laminat, li tiskadi fl-1 ta’ Jannar 2013.

                  (4)

                  Valutazzjoni tal-progress tekniku u xjentifiku wriet li l-użu taċ-ċomb fl-applikazzjoni koperta mill-punt 8(i) ma jistax jiġi evitat, peress li s-sostituti ta’ dan il-materjal għadhom mhumiex disponibbli.

                  (5)

                  Il-miżuri pprovduti f’din id-Deċiżjoni huma skont l-opinjoni tal-Kumitat stabbilit bl-Artikolu 39 tad-Direttiva 2008/98/KE tal-Parlament Ewropew u tal-Kunsill (2),

            ADOTTAT DIN ID-DIRETTIVA:
      Artikolu 1
      L-Anness II tad-Direttiva 2000/53/KE huwa sostitwit mit-test deskritt fl-Anness għal din id-Direttiva.
      Artikolu 2
      1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma’ din id-Direttiva sa mhux aktar tard minn tliet xhur wara l-pubblikazzjoni tagħha f’Il-Ġurnal Uffiċjali tal-Unjoni Ewropea. Huma għandhom jikkomunikaw minnufih it-test ta’ dawk id-dispożizzjonijiet lill-Kummissjoni.
      Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmul fi Brussell, is-17 ta’ Mejju 2013.

               Għall-Kummissjoni

               Il-President

            José Manuel BARROSO

         (1)  ĠU L 269, 21.10.2000, p. 34

         (2)  ĠU L 312, 22.11.2008, p. 3.

         ANNESS

               “ANNESS II

                  Il-materjali u l-komponenti eżenti mill-Artikolu 4(2)(a)

                           Materjali u komponenti

                           L-ambitu u d-data tal-iskadenza tal-eżenzjoni

                           Li għandu jkollu tikketta jew ikun magħmul identifikabbli skont l-Artikolu 4(2)(b)(iv)

                              Iċ-ċomb bħala element ta’ lligar

                                       1(a).

                                       Azzar għall-għanijiet ta’ makkinar u komponenti tal-azzar iggalvanizzat ‘batch hot dip’ li fih mhux aktar minn 0,35 % ta’ ċomb bil-piż

                                       1(b).

                                       Folja ta’ azzar galvanizzat kontinwament li fiha mhux aktar minn 0,35 % ta’ ċomb bil-piż

                           Vetturi b’approvazzjoni tat-tip maħruġa qabel l-1 ta’ Jannar 2016 u l-ispare parts għal dawn il-vetturi

                                       2(a).

                                       Aluminju għall-għanijiet ta’ xogħol bil-magni, b’kontenut ta’ ċomb ta’ mhux aktar minn 2 % bil-piż

                           Bħala spare parts għall-vetturi mqiegħda fis-suq qabel l-1 ta’ Lulju 2005

                                       2(b).

                                       Aluminju b’kontenut ta’ ċomb ta’ mhux aktar minn 1,5 % bil-piż

                           Bħala spare parts għall-vetturi mqiegħda fis-suq qabel l-1 ta’ Lulju 2008

                                       2(c).

                                       Aluminju b’kontenut ta’ ċomb ta’ mhux aktar minn 0,4 % bil-piż

                               (1)

                                       3.

                                       Liga tar-ram b’kontenut ta’ ċomb ta’ mhux aktar minn 4 % bil-piż

                               (1)

                                       4(a).

                                       Ċilindri ta’ ġewwa u ta’ barra tal-bearings

                           Bħala spare parts għall-vetturi mqiegħda fis-suq qabel l-1 ta’ Lulju 2008

                                       4(b).

                                       Ċilindri ta’ ġewwa u ta’ barra tal-bearings fil-magni, trażmissjonijiet u kumpressuri tal-arja kkundizzjonata

                           L-1 ta’ Lulju 2011 u l-ispare parts għall-vetturi mqiegħda fis-suq qabel l-1 ta’ Lulju 2011

                              Iċ-ċomb u l-komposti taċ-ċomb fil-komponenti

                                       5.

                                       Batteriji

                               (1)

                           X

                                       6.

                                       Mezzi għat-taffija tal-vibrazzjonijiet

                           Vetturi b’approvazzjoni tat-tip maħruġa qabel l-1 ta’ Jannar 2016 u l-ispare parts għal dawn il-vetturi

                           X

                                       7(a).

                                       Aġenti għall-ivvulkanizzar u stabilizzaturi għall-elastomeri f’pajpijiet tal-brejkijiet, pajpijiet tal-fjuwil, pajpijiet tal-ventilazzjoni tal-arja, partijiet tal-elastomeru jew tal-metall fix-xażi, u l-mountings tal-magna

                           Bħala spare parts għall-vetturi mqiegħda fis-suq qabel l-1 ta’ Lulju 2005

                                       7(b).

                                       Aġenti għall-ivvulkanizzar u stabilizzaturi għall-elastomeri f’pajpijiet tal-brejkijiet, pajpijiet tal-fjuwil, pajpijiet tal-ventilazzjoni tal-arja, partijiet tal-elastomeru jew tal-metall fix-xażi, u l-mountings tal-magna b’kontenut ta’ ċomb ta’ mhux aktar minn 0,5 % bil-piż

                           Bħala spare parts għall-vetturi mqiegħda fis-suq qabel il-1 ta Lulju 2006

                                       7(c).

                                       Aġenti tal-irbit għall-elastomeri f’applikazzjonijiet tat-trażmissjoni b’kontenut ta’ ċomb ta’ mhux aktar minn 0,5 % bil-piż f’ċomb

                           Bħala spare parts għall-vetturi mqiegħda fis-suq qabel l-1 ta’ Lulju 2009

                                       8(a).

                                       Iċ-ċomb fl-istann biex jorbot il-komponenti elettriċi u elettroniċi mal-pjanċi taċ-ċirkwiti elettroniċi u ċ-ċomb fil-finituri tat-terminali tal-komponenti apparti mill-kapasiters tal-elettrolit tal-aluminju, fuq il-pinnijiet tal-komponenti u fuq il-pjanċi taċ-ċirkwiti elettroniċi

                           Vetturi b’approvazzjoni tat-tip maħruġa qabel l-1 ta’ Jannar 2016 u l-ispare parts għal dawn il-vetturi

                           X (2)

                                       8(b).

                                       Iċ-ċomb fl-istann fl-applikazzjonijiet elettriċi apparti mill-issaldjar fuq il-pjanċi taċ-ċirkwiti elettroniċi jew fuq il-ħġieġ

                           Vetturi b’approvazzjoni tat-tip maħruġa qabel l-1 ta’ Jannar 2011 u l-ispare parts għal dawn il-vetturi

                           X (2)

                                       8(c).

                                       Iċ-ċomb fil-finituri tat-terminali tal-kapasiters tal-elettrolit tal-aluminju

                           Vetturi b’approvazzjoni tat-tip maħruġa qabel l-1 ta’ Jannar 2013 u l-ispare parts għal dawn il-vetturi

                           X (2)

                                       8(d).

                                       Iċ-ċomb użat fl-issaldjar fuq il-ħġieġ fis-sensors tal-fluss ta’ massa ta’ arja

                           Vetturi b’approvazzjoni tat-tip maħruġa qabel l-1 ta’ Jannar 2015 u l-ispare parts għal dawn il-vetturi

                           X (2)

                                       8(e).

                                       Iċ-ċomb fi stann tat-tip li jiddewweb f’temperaturi għoljin (jiġifieri l-ligi b’bażi ta’ ċomb li jkun fihom 85 % ċomb jew aktar bil-piż)

                               (3)

                           X (2)

                                       8(f).

                                       Ċomb fis-sistemi ta’ konnetturi tal-pinnijiet konformi

                               (3)

                           X (2)

                                       8(g).

                                       Iċ-ċomb fl-istann li jikkompleta konnessjoni elettrika vijabbli bejn id-damma tas-semikonduttur u carrier fi ħdan ċirkwit integrat ta’ pakketti flip chip

                               (3)

                           X (2)

                                       8(h).

                                       Ċomb fl-istann biex jorbot il-heat spreaders mar-radjatur tas-sħana (il-heat sink) fl-assemblaġġi tas-semikondutturi tal-qawwa (power semiconductor assemblies) b’ċippa b’daqs ta’ mhux inqas minn 1 cm2 b’erja ta’ projezzjoni u densità tal-kurrent nominali tal-inqas 1 A/mm2 tal-erja taċ-ċippa tas-silikon

                               (3)

                           X (2)

                                       8(i).

                                       Ċomb fi stann għall-applikazzjonijiet tal-igglejżjar bl-elettriku fuq il-ħġieġ bl-eċċezzjoni tal-issaldjar fl-igglejżjar laminat

                           Vetturi b’approvazzjoni tat-tip maħruġa qabel l-1 ta’ Jannar 2016 u wara dik id-data bħala spare parts għal dawn il-vetturi

                           X (2)

                                       8(j).

                                       Ċomb fi stann għall-issaldjar fl-igglejżjar laminat

                               (3)

                           X (2)

                                       9.

                                       Valve seats

                           Bħala spare parts għal tipi ta’ magni żviluppati qabel l-1 ta’ Lulju 2003

                                       10(a).

                                       Komponenti elettriċi u elettroniċi li fihom ċomb fi ħġieg jew ċeramika, f’komposti matriċi tal-ħġieġ jew taċ-ċeramika, f’materjal tal-ħġieg u taċ-ċeramika, jew f’komposti matriċi tal-ħġieġ u taċ-ċeramika.
                                       Din l-eżenzjoni ma tkoprix l-użu taċ-ċomb fi:

                                                   —

                                                   ħġieġ fil-bozoz u glejż tal-ispark plugs,

                                                   —

                                                   materjali dielettriċi taċ-ċeramika ta’ komponenti elenkati taħt 10(b), 10(c) u 10(d).

                           X (4) (għal komponenti għajr il-piezo fil-magni)

                                       10(b).

                                       Iċ-ċomb fil-materjali taċ-ċeramika dielettrika bbażat fuq PZT tal-kapasiters li jiffurmaw parti minn ċirkwiti integrati jew semikondutturi diskreti

                                       10(c).

                                       Ċomb f’materjali taċ-ċeramika dielettrika f’kapasiters b’vultaġġ nominali ta’ anqas minn 125 V AC jew 250 V DC

                           Vetturi b’approvazzjoni tat-tip maħruġa qabel l-1 ta’ Jannar 2016 u l-ispare parts għal dawn il-vetturi

                                       10(d).

                                       Ċomb fil-materjali taċ-ċeramika dielettrika ta’ kapasiters li jagħmel tajjeb għad-devjazzjonijiet relatati mat-temperatura tas-sensors f’sistemi tas-sonar ultrasoniċi

                               (3)

                                       11.

                                       Inizjaturi pirotekniċi

                           Vetturi b’approvazzjoni tat-tip maħruġa qabel l-1 ta’ Lulju 2006 u l-ispare parts għal dawn il-vetturi

                                       12.

                                       Materjali termoelettriċi li fihom iċ-ċomb u li jintużaw f’applikazzjonijiet elettriċi awtomotivi biex jitnaqqsu l-emissjonijiet ta’ CO2 permezz ta’ rkupru ta’ sħana mill-egżost

                           Vetturi b’approvazzjoni tat-tip maħruġa qabel l-1 ta’ Jannar 2019 u l-ispare parts għal dawn il-vetturi

                           X

                              Il-kromju eżavalenti

                                       13(a).

                                       Kisi kontra l-korrużjoni

                           Bħala spare parts għall-vetturi mqiegħda fis-suq qabel l-1 ta’ Lulju 2007

                                       13(b).

                                       Kisi preventiv kontra l-korrużjoni marbut mal-immuntar bolt u skorfina għall-applikazzjonijiet tax-xażi

                           Bħala spare parts għall-vetturi mqiegħda fis-suq qabel l-1 ta’ Lulju 2008

                                       14.

                                       Bħala prodott kontra l-korrużjoni tas-sistema tat-tkessiħ tal-azzar bil-karbonju fi friġġijiet tal-assorbiment f’karavans motorizzati sal-piż ta’ 0,75 % -% fis-soluzzjoni tat-tkessiħ għajr fejn jista’ jiġi pprattikat l-użu ta’ teknoloġiji oħra tat-tkessiħ (jiġifieri li jkunu disponibbli fis-suq għall-applikazzjonijiet f’karavans motorizzati) u li ma jwassalx għal impatti negattivi fuq l-ambjent, fuq is-saħħa u/jew fuq is-sikurezza tal-konsumatur

                           X

                              Merkurju

                                       15(a).

                                       Bozoz ta’ skariku għall-applikazzjonijiet tal-fanali ta’ quddiem

                           Vetturi b’approvazzjoni tat-tip maħruġa qabel l-1 ta’ Lulju 2012 u l-ispare parts għal dawn il-vetturi

                           X

                                       15(b).

                                       Tubi florexxenti użati fil-pannelli tad-displej tal-istrumenti

                           Vetturi b’approvazzjoni tat-tip maħruġa qabel l-1 ta’ Lulju 2012 u l-ispare parts għal dawn il-vetturi

                           X

                              Kadmju

                                       16.

                                       Batteriji għall-vetturi elettriċi

                           Bħala spare parts għall-vetturi mqiegħda fis-suq qabel il-31 ta’ Diċembru 2008

            (1)  Din l-eżenzjoni għandha tiġi riveduta fl-2015.

            (2)  Iż-żarmar fil-każ li, f’korrelazzjoni mal-entrata 10(a), jinqabeż limitu medju ta’ 60 gramma għal kull vettura. Għall-applikazzjoni ta’ din il-klawżola, ma għandhomx jitqiesu apparati elettroniċi mhux installati mill-manifattur fuq il-linja tal-produzzjoni.

            (3)  Din l-eżenzjoni għandha tiġi riveduta fl-2014.

            (4)  Iż-żarmar jekk, f’korrelazzjoni mal-entrata 8(a) sa 8(j), jinqabeż limitu medju ta’ 60 gramma għal kull vettura. Għall-applikazzjoni ta’ din il-klawżola, ma għandhomx jitqiesu apparati elettroniċi mhux installati mill-manifattur fuq il-linja tal-produzzjoni.

            Noti:

                     —

                     Għandu jiġi ttollerat valur massimu ta’ konċentrazzjoni ta’ mhux aktar minn 0,1 % bil-piż u f’materjal omoġenju, għaċ-ċomb, għall-kromju eżavalenti u għall-merkurju u ta’ mhux aktar minn 0,01 % bil-piż f’materjal omoġenju għall-kadmju.

                     —

                     L-użu mill-ġdid ta’ partijiet ta’ vetturi li kienu diġà fis-suq fid-data tal-iskadenza tal-eżenzjoni għandu jitħalla mingħajr limitazzjoni billi mhuwiex kopert mill-Artikolu 4(2)(a).

                     —

                     L-ispare parts imqiegħda fis-suq wara l-1 ta’ Lulju 2003 li jintużaw għal vetturi mqiegħda fis-suq qabel l-1 ta’ Lulju 2003 għandhom jiġu eżentati mid-dispożizzjonijiet tal-Artikolu 4(2)(a) (*).

            (*)  Din il-klawżola ma għandhiex tapplika għall-piżijiet għall-ibbilanċjar tar-roti, għall-ixkupilji tal-karbonju għall-muturi elettriċi u għall-kisi tal-brejkijiet.”


title: Direttiva tal-Kummissjoni 2011/63/UE tal- 1 ta’ Ġunju 2011 li temenda, bl-iskop li tkun adattata għall-progress tekniku, id-Direttiva 98/70/KE tal-Parlament Ewropew u tal-Kunsill dwar il-kwalità tal-karburanti tal-petrol u tad-diżil

text:
               2.6.2011

               MT

               Il-Ġurnal Uffiċjali tal-Unjoni Ewropea

               L 147/15

         DIRETTIVA TAL-KUMMISSJONI 2011/63/UE
   tal-1 ta’ Ġunju 2011
   li temenda, bl-iskop li tkun adattata għall-progress tekniku, id-Direttiva 98/70/KE tal-Parlament Ewropew u tal-Kunsill dwar il-kwalità tal-karburanti tal-petrol u tad-diżil
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 98/70/KE tal-Parlament Ewropew u tal-Kunsill tat-13 ta’ Ottubru 1998 dwar il-kwalità tal-karburanti tal-petrol u tad-diżil u li temenda d-Direttiva tal-Kunsill 93/12/KE (1), u b’mod partikolari, l-Artikolu 10(1) tagħha,
   Billi:

               (1)

               Id-Direttiva 98/70/KE tistipula speċifikazzjonijiet ambjentali kif ukoll metodi analitiċi għall-karburanti tal-petrol u d-diżil imqiegħda fis-suq.

               (2)

               Dawk il-metodi analitiċi jirreferu għal ċertu standards stabbiliti mill-Kumitat Ewropew għall-Istandardizzazzjoni (CEN). Billi s-CEN issostitwixxa dawk l-istandards b’oħrajn ġodda minħabba l-progress tekniku, huwa xieraq li r-riferenzi jiġu adottati għal dawk l-istandards fl-Annessi I u II għad-Direttiva 98/70/KE.

               (3)

               L-Anness III għad-Direttiva 98/70/KE jispeċifika d-deroga tal-pressjoni tal-fwar permessa għall-petrol li fih il-bijoetanol. Iċ-ċifri inklużi f’dak l-Anness huma mqarrba għat-tieni punt deċimali. L-istandard EN ISO (L-Organizzazzjoni Internazzjonali għall-Istandardizzazzjoni) 4259:2006 jiddefinixxi r-regoli għat-tqarrib skont il-preċiżjoni tal-metodu tal-ittestjar u jirrikjedi t-tqarrib għall-ewwel punt deċimali. Għalhekk huwa xieraq li jiġu emendati ċ-ċifri stipulati fl-Anness III għad-Direttiva 98/70/KE skont il-każ.

               (4)

               Il-miżuri pprovduti f’din id-Direttiva huma skont l-opinjoni tal-Kumitat għall-Kwalità tal-Karburanti stabbilit bl-Artikolu 11(1) tad-Direttiva 98/70/KEE,

         ADOTTAT DIN ID-DIRETTIVA:
   Artikolu 1
   Id-Direttiva 98/70/KE hija emendata kif ġej:

               (1)

               L-Anness I huwa emendat kif ġej:

                           (a)

                           In-nota ta’ qiegħ il-paġna 1 hija sostitwita b’dan li ġej:

                                       “(1)

                                       Il-metodi tal-ittestjar għandhom ikunu dawk speċifikati f’EN 228:2008. L-Istati Membri jistgħu jadottaw il-metodu analitiku speċifikat minflok l-istandard EN 228:1999 jekk ikun jista’ jintwera li jipprovdi għall-inqas l-istess eżattezza u għall-inqas l-istess livell ta’ preċiżjoni bħall-metodu analitiku li jkun qed jissostitwixxi.”

                           (b)

                           In-nota ta’ qiegħ il-paġna 6 hija sostitwita b’dan li ġej:

                                       “(6)

                                       Mono-alkoħols u eteri oħra b’punt finali ta’ togħlija li ma jkunx ogħla minn dak iddikjarat fl-EN 228:2008.’

               (2)

               Fl-Anness II, in-nota ta’qiegħ il-paġna 1 hija sostitwita b’dan li ġej:

                           “(1)

                           Il-metodi tal-ittestjar għandhom ikunu dawk speċifikati f’EN 590:2009. L-Istati Membri jistgħu jadottaw il-metodu analitiku speċifikat minflok l-istandard EN 590:1999 jekk ikun jista’ jintwera li jipprovdi għall-inqas l-istess eżattezza u għall-inqas l-istess livell ta’ preċiżjoni bħall-metodu analitiku li jkun qed jissostitwixxi.”

               (3)

               L-Anness III huwa sostitwit mit-test stipulat fl-Anness għal din id-Direttiva.

         Artikolu 2
   1.   L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva fi żmien 12-il xahar mill-pubblikazzjoni tagħha fil-Ġurnal Uffiċjali.
   Għandhom japplikaw dawk id-dispożizzjonijiet fi żmien 12-il xahar mill-pubblikazzjoni ta’ din id-Direttiva fil-Ġurnal Uffiċjali.
   Meta l-Istati Membri jadottaw dawk id-dispożizzjonijiet, għandhom jinkludu referenza għal din id-Direttiva jew għandhom ikunu akkumpanjati bit-tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, l-1 ta’ Ġunju 2011.

            Għall-Kummissjoni

            Il-President

         José Manuel BARROSO

      (1)  ĠU L 350, 28.12.1998, p. 58.

      ANNESS

            “ANNESS III

               DEROGA TAL-PRESSJONI TAL-FWAR PERMESSA GĦAL PETROL LI FIH IL-BIJOETANOLl

                        Kontenut ta’ bijoetanol (%v/v)

                        Rinunzja ta’ pressjoni tal-fwar permessa (kPa) (1)

                        0

                        0

                        1

                        3,7

                        2

                        6,0

                        3

                        7,2

                        4

                        7,8

                        5

                        8,0

                        6

                        8,0

                        7

                        7,9

                        8

                        7,9

                        9

                        7,8

                        10

                        7,8

                  Ir-rinunzja tal-pressjoni tal-fwar permessa għall-kontenut intermedju ta’ bijoetanol bejn il-valuri elenkati għandha tkun iddeterminata b’estrapolazzjoni f’linja dritta bejn il-kontenut tal-bijoetanol immedjatament fuq u dak immedjatament taħt il-valur intermedju.”

         (1)  Il-valuri kkwotati fl-ispeċifikazzjoni huma ‘valuri vera’. Fl-istabbiliment tal-limiti tal-valuri tagħhom, ġew applikati t-termini ta’ EN ISO 4259:2006 ‘Prodotti taż-żejt - determinazzjoni u applikazzjoni ta’ dejta ta’ preċiżjoni fir-rigward ta’ metodi tal-ittestjar’ u fl-iffissar ta’ valur minimu, tqieset differenza minima ta’ 2R ‘il fuq miż-żero (R = riproduċibilità). Ir-riżultati ta’ kejl individwali għandhom ikunu interpretati fuq il-bażi tal-kriterji deskritti f’EN ISO 4259:2006.